LĪGUMS
par elektroenerģijas piegādi
	Līguma parakstīšanas datums ir pēdējā pievienotā
droša elektroniskā paraksta un tā laika zīmoga datums un vieta
	Tirgotāja līguma Nr. AJP/0203/04-2025/F
Pasūtītāja līguma Nr.8.1-6/11




Saldus novada pašvaldības aģentūra „Sociālais dienests”, reģ. Nr. 90002119731, juridiskā adrese: Slimnīcas iela 3A, Saldus, Saldus nov., LV-3801, tās direktores Inas Behmanes personā, kura rīkojas saskaņā ar aģentūras nolikumu (turpmāk tekstā – Pasūtītājs), no vienas puses, un 
Sabiedrība ar ierobežotu atbildību “AJ Power”, reģ. Nr. 40103780693, juridiskā adrese: Daugavgrīvas iela 21, Rīga, LV-1048, tās klientu attiecību vadītājas Martas Pabērzas personā, kura rīkojas uz pilnvaras Nr.AJP-PIL-24/03 pamata, (turpmāk – Tirgotājs), 
abi kopā un katrs atsevišķi saukti - Puses, saskaņā ar Saldus novada pašvaldības aģentūras „Sociālais dienests”, rīkotā iepirkuma “Elektroenerģijas piegāde” (turpmāk – Iepirkums), identifikācijas Nr. SNPASDA 2025/2, rezultātiem un Tirgotāja iesniegto piedāvājumu, noslēdz šādu līgumu (turpmāk – Līgums):

1. LĪGUMA PRIEKŠMETS

1.1. Pasūtītājs pērk un Tirgotājs apņemas pārdot Pasūtītājam elektroenerģiju (turpmāk – Elektroenerģija) saskaņā ar Iepirkuma nolikumu, Tehnisko specifikāciju (Līguma 1. pielikums), Tirgotāja iesniegto Finanšu piedāvājumu (Līguma 2. pielikums) un Līguma nosacījumiem. Pasūtītājs apņemas veikt samaksu par saņemto Elektroenerģiju saskaņā ar šo Līgumu un iesniegto Finanšu piedāvājumu. 
1.2. Elektroenerģijas pārdošana neietver elektroenerģijas pārvadi un sadali.
1.3. Elektroenerģiju patērējošo objektu saraksts un to adreses ir norādītas Līguma 1. pielikumā. Līguma izpildes laikā sarakstā var tikt veiktas izmaiņas, Pasūtītājam nosūtot informāciju uz Tirgotāja e-pasta adresi: iepirkumi@ajpower.lv; marta.paberza@ajpower.lv vismaz 22 (divdesmit divas) dienas pirms attiecīgā kalendārā mēneša beigām.
1.4. Līguma 1. pielikumā un Iepirkumā norādītie Elektroenerģijas apjomi ir uzskatāmi par prognozējamiem apjomiem Līguma darbības periodā. Pasūtītājs ir tiesīgs iepirkt tādu Elektroenerģijas daudzumu, kāds nepieciešams tā darbības nodrošināšanai, savukārt, Tirgotājs nav tiesīgs šajā sakarā celt jebkāda veida pretenzijas. 
1.5. Pasūtītājam ir tiesības samazināt Līguma 1. pielikumā minēto Elektroenerģijas apjomu (daudzumu) un Tirgotājam nav tiesību pieprasīt, lai Pasūtītājs Līguma darbības laikā nopirktu un apmaksātu Elektroenerģiju Līguma 1. pielikumā prognozējamā piegādes apjomā (daudzumā).

2. LĪGUMA TERMIŅŠ UN TĀ IZPILDES KĀRTĪBA

2.1. Līgums ir spēkā no tā parakstīšanas brīža līdz 2027. gada 30. aprīlim  vai līdz brīdim, kad Pasūtītājs Līguma ietvarā ir iegādājies Elektroenerģiju Līguma 3.1. punktā norādītās kopējās Līguma summas apmērā atkarībā no tā, kurš no minētajiem apstākļiem iestājas pirmais.
2.2. [bookmark: _Ref502134311]Tirgotājs pārdod Pasūtītājam Elektroenerģiju laika posmā no 2025. gada 1. maija līdz 2027. gada 30. aprīlim. 
2.3. Lai Līgums būtu spēkā un Pasūtītājs saņemtu Elektroenerģijas piegādi, ir nepieciešams spēkā esošs sistēmas pakalpojumu līgums starp Pasūtītāju un elektroenerģijas sistēmas operatoru, kura tīklam ir pieslēgtas Pasūtītāja elektroietaises, un pa kuru tiek piegādāta elektroenerģija.
2.4. Puses var izskatīt iespēju pagarināt Līguma darbības termiņu, nepārsniedzot Līguma summu, ja Līguma darbības termiņā Līguma summa nav izlietota, Puses var vienoties pagarināt Līguma darbības termiņu uz laiku līdz Līguma summas izlietošanai, bet ne ilgāk kā uz sešiem mēnešiem.

3. LĪGUMA SUMMA, ELEKTROENERĢIJAS CENA 
UN NORĒĶINU KĀRTĪBA

3.1.  Kopējā orientējošā līguma summa ir 29 149,12 EUR (divdesmit deviņi tūkstoši viens simts četrdesmit deviņi euro 12 centi) bez PVN saskaņā ar aprēķināto patēriņu, kas reizināts ar Finanšu piedāvājuma cenu.
3.2. Cena, par kādu Tirgotājs pārdod un Pasūtītājs pērk Elektroenerģiju, noteikta Līguma 2. pielikumā. Elektroenerģijas cenā ir ietvertas visas ar līguma priekšmetu saistītās izmaksas, atlaides un piemaksas, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā Līguma izpildes laikā.
3.3. [bookmark: _Hlk28856686]Elektroenerģijas cena neietver sistēmas pakalpojumu tarifus, ko Pasūtītājs apmaksā papildus saskaņā ar sistēmas pakalpojumu līguma un šī Līguma noteikumiem.
3.4. Parakstot Līgumu, Pasūtītājs deleģē Tirgotāju Pasūtītāja vārdā norēķināties ar sistēmas operatoru par sistēmas pakalpojumiem un palīgpakalpojumiem.
3.5. Parakstot Līgumu, Pasūtītājs pilnvaro Tirgotāju informēt sistēmas operatoru par 3.4. punktā paredzēto deleģējumu.
3.6. Puses vienojas, ka maksa par sistēmas pakalpojumiem un palīgpakalpojumiem tiek iekļauta Pasūtītāja Elektroenerģijas rēķinā un samaksu par šiem pakalpojumiem Pasūtītājs veic Tirgotājam vienlaicīgi ar apmaksu par Elektroenerģiju uz Tirgotāja Līgumā noteiktajā kārtībā izrakstītiem rēķiniem.
3.7. Norēķini par Elektroenerģiju notiek reizi mēnesī par Pasūtītāja faktiski patērēto Elektroenerģijas apjomu atbilstoši komercuzskaites mēraparātu rādījumiem Pasūtītāja objektos. Komercuzskaites mēraparātu rādījumi līdz katra mēneša 1. (pirmajam) datumam tiek paziņoti Tirgotājam, nosūtot tos uz e-pastu: iepirkumi@ajpower.lv.
3.8. Tirgotājs izraksta un nosūta Pasūtītājam rēķinu par iepriekšējā mēnesī patērēto Elektroenerģiju 10 (desmit) kalendāra dienu laikā pēc komercuzskaites mēraparāta rādījumu saņemšanas.
3.9. Pasūtītājs rēķina apmaksu veic 20 (divdesmit) dienu laikā no tā izrakstīšanas brīža.
3.10. [bookmark: _Ref500939950]Par apmaksas dienu tiek uzskatīta diena, kad Pasūtītājs ir veicis pārskaitījumu uz Tirgotāja rēķinā norādīto bankas kontu.
3.11. Rēķina saņemšanas veids: Tirgotājs nosūta strukturētu elektronisko rēķinu, iekļaujot visu nepieciešamo informāciju atbilstoši Latvijas Republikas normatīvo aktu prasībām uz Pasūtītāja elektronisko adresi (e-adrese) _DEFAULT@90002119731  vai e-pasta adresi: socialais.dienests@saldus.lv XML formātā, papildus pievienojot rēķina PDF datni. Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto elektronisko adresi vai e – pasta adresi.
3.12. Tirgotājam ir tiesības pieprasīt Pasūtītājam maksāt nokavējuma maksu 0,15% (piecpadsmit procenta desmitdaļas) apmērā no savlaicīgi nesamaksātās summas par katru nokavēto maksājuma kavējuma dienu.

4. PUŠU TIESĪBAS UN PIENĀKUMI

4.1. Puses apņemas ievērot Elektroenerģijas tirgus likumu, Enerģētikas likumu, Ministru kabineta 2023. gada 7. novembra noteikumus Nr. 635 "Elektroenerģijas tirdzniecības un lietošanas noteikumi" un citu Latvijas Republikā spēkā esošo normatīvo aktu prasības.
4.2. Pasūtītāja pienākumi:
4.2.1. noslēgt Līgumu ar elektroenerģijas sistēmas operatoru par sistēmas pakalpojumiem visām Pasūtītāja elektroietaisēm;
4.2.2. savlaicīgi veikt visus Līgumā atrunātos maksājumus;
4.2.3. informēt Tirgotāju, ja nav savlaicīgi saņemts rēķins par iepriekšējā mēnesī patērēto elektroenerģiju. 
4.3. Pasūtītāja tiesības:
4.3.1. saņemt no Tirgotāja piegādāto Elektroenerģiju visā Līguma darbības laikā;
4.3.2. saņemt balansēšanas pakalpojumu normatīvajos aktos noteiktajā kārtībā;
4.3.3. saņemt no Tirgotāja normatīvajos aktos noteikto informāciju, kas saistīta ar Elektroenerģijas pārdošanu Pasūtītājam.
4.4. Tirgotāja pienākumi:
4.4.1. [bookmark: _Hlk28856358]pārdot Pasūtītājam Elektroenerģiju visā Līguma darbības laikā un par Līgumā noteikto cenu;
4.4.2. Līguma izpildes nodrošināšanai sadarboties ar elektroenerģijas sistēmas operatoru, kura tīklam ir pieslēgtas Pasūtītāja elektroietaises, un pa kuru tiek piegādāta saražotā Elektroenerģija.
4.5. Tirgotāja tiesības:
4.5.1. Tirgotājam ir tiesības saņemt samaksu Līgumā noteiktā kārtībā par atbilstoši Līguma noteikumiem pārdoto Elektroenerģiju;
4.5.2. Tirgotājs drīkst pārtraukt Elektroenerģijas tirdzniecību Pasūtītājam tikai ārkārtas gadījumos, ja tirdzniecības pārtraukumi radušies:
4.5.2.1 stihiskas nelaimes vai nepārvaramas varas rezultātā;
4.5.2.2 Pasūtītāja vainas dēļ.
4.5.3 Ja Tirgotājs savlaicīgi nesaņem komercuzskaites mēraparātu rādījumus, tam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa.

5. PUŠU ATBILDĪBA

5.1. Puses ir atbildīgas par otrai Pusei nodarītajiem tiešajiem zaudējumiem, kas vainīgās Puses vainas dēļ Līguma neizpildes vai nepienācīgas izpildes gadījumā radušies otrai Pusei.
5.2. Ja Pusēm rodas domstarpības par zaudējumu rašanās cēloni un apjomu, Puses vienojas par neatkarīga eksperta pieaicināšanu, kura pakalpojumus sedz vainīgā Puse.

6. LĪGUMA IZBEIGŠANAS UN LĪGUMA GROZĪŠANAS KĀRTĪBA

6.1. [bookmark: _Ref498520646][bookmark: _Ref499116495]Pusēm, savstarpēji rakstiski vienojoties, ir tiesības izbeigt Līgumu.
6.2. Pasūtītājs var vienpusēji, bez Pušu rakstiskas vienošanās, izbeigt Līgumu pirms termiņa, rakstveidā paziņojot par to Tirgotājam 30 (trīsdesmit) dienas iepriekš, ja Tirgotājs:
6.2.1. tiek atzīts par maksātnespējīgu, bankrotē, tā darbība tiek izbeigta vai pārtraukta;
6.2.2. maina Elektroenerģijas cenu;
6.2.3. nepilda vai nepienācīgi pilda ar Līgumu uzņemtās saistības, nenovēršot trūkumus 10 (desmit) dienu laikā pēc rakstveida brīdinājuma saņemšanas;
6.2.4. [bookmark: _Hlk28856852]pret Tirgotāju  Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.3. Tirgotājam ir tiesības pārtraukt pārdot Elektroenerģiju Pasūtītājam un izbeigt Līgumu, rakstveidā paziņojot par to Tirgotājam 30 (trīsdesmit) dienas iepriekš, ja Pasūtītājs ir kavējis ikmēneša maksājumu par vismaz 5 (piecām) dienām, un šāda saistību neizpilde turpinās 10 (desmit) dienas pēc tam, kad Tirgotājs par to ir rakstiski brīdinājis Pasūtītāju;
6.4. Katra Puse ir tiesīga vienpusēji atkāpties no Līguma izpildes, ja Līgumu nav iespējams izpildīt tādēļ, ka otrai Pusei Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.5. Tirgotājam ir tiesības jebkurā laikā izbeigt Līgumu pirms Līguma 2.1. punktā norādītā termiņa par to vismaz 6 (sešas) nedēļas pirms Līguma izbeigšanas termiņa rakstiski brīdinot Pasūtītāju.
6.6. Ja Līgums tiek izbeigts saskaņā ar Līguma 6.1.-6.5. punktiem, Pasūtītājs samaksā Tirgotājam par saņemto Elektroenerģiju uz Līguma izbeigšanas dienu Līgumā noteiktajā kārtībā.
6.7. Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski un pievienojami Līgumam kā neatņemama sastāvdaļa. 
6.8. Līguma grozījumi stājas spēkā ar dienu, kad tie ir abpusēji parakstīti.

7. NEPĀRVARAMA VARA (FORCE - MAJEURE)

7.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
7.2. Pie šādiem apstākļiem pieskaitāmi - ugunsgrēks, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
7.3. Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
7.4. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji pārtraukt Līgumu. Ja Līgums šādā kārtā tiek pārtraukts, nevienai no Pusēm nav tiesību pieprasīt no otras Puses zaudējumu atlīdzību.

8. STRĪDU RISINĀŠANAS KĀRTĪBA

8.1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
8.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
8.3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
8.4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.

9. CITI NOTEIKUMI

9.1. Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos.
9.2. Ja kādai no Pusēm tiek mainīts juridiskais statuss vai kāds no Līgumā minētajiem Puses rekvizītiem, telefona, faksa numurs, e-pasta adrese, biroja, pasta adrese u.c., Puse nekavējoties (ne vēlāk kā trīs darbdienu laikā) rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un pielikumā minētajiem Pušu pārstāvjiem.
9.3. Līguma izpildē Puses norīko šādus Pušu pārstāvjus:
9.3.1. no Pasūtītāja puses: Aija Dziedātāja, tālrunis: +371 28361366, e-pasta adrese: aija.dziedataja@saldus.lv; 
9.3.2. no Tirgotāja puses: Marta Pabērza, tālrunis: +37120244008, e-pasta adrese: marta.paberza@ajpower.lv.
9.4. Līgums ir sagatavots un parakstīts ar drošu elektronisku parakstu vienā eksemplārā.

1. pielikums

TEHNISKĀ SPECIFIKĀCIJA
1. Orientējošs iepērkamās elektroenerģijas patēriņš visā līguma darbības periodā Saldus novada pašvaldības aģentūras “Sociālais dienests” vajadzībām ir 308 000 kWh gadā (24 mēnešos).
2. Pieslēguma veids (tarifs) – viena laika zona (visu diennakti).
3. Pretendents nodrošina elektroenerģijas piegādi Pasūtītāja objektos:
	Objekta nosaukums, adrese

	Paredzamais apjoms kWh līguma darbības laikā
	Elektroenerģijas piegādes plānotais uzsākšanas laiks objektā
	Plānotais elektroenerģijas piegādes termiņš

	“Ābeles”, Lutriņi, Lutriņu pagasts, Saldus novads, Sociālās aprūpes centrs
	150 000
	01.05.2025.
	24 mēneši no līguma noslēgšanas brīža

	Melioratoru iela 9, Namiķi, Lutriņu pagasts, Saldus novads, Sociālais nams
	64 000
	01.05.2025.
	24 mēneši no līguma noslēgšanas brīža

	Celtnieku iela 2A, Saldus, Saldus novads, Sociālā dzīvojamā māja
	32 000
	01.05.2025.
	24 mēneši no līguma noslēgšanas brīža

	Skrundas iela 5, Saldus, Saldus novads, DFC Jumis
	44 000
	01.05.2025.
	24 mēneši no līguma noslēgšanas brīža

	Parka iela 5-13, Ezere, Ezeres pagasts, Saldus novads, grupu dzīvoklis
	10 000
	01.05.2025.
	24 mēneši no līguma noslēgšanas brīža

	Ozolu iela 6-13, Pampāļi, Pampāļu pagasts, Saldus novads, grupu dzīvoklis
	8000
	01.05.2025.
	24 mēneši no līguma noslēgšanas brīža



4. Elektroenerģijas tirgotājam jāsniedz balansēšanas pakalpojums un elektroenerģijas cenā jāiekļauj balansēšanas pakalpojuma cena, kā arī elektroenerģijas nodoklis. 
5. Piedāvātā cena ir fiksēta un paliek nemainīga visā iepirkuma līguma darbības laikā.
6. Norādītais apjoms ir uzskatāms par prognozēto iepirkuma apjomu līguma darbības laikā, bet Pasūtītājs ir tiesīgs iepirkt tādu elektroenerģijas daudzumu, kāds nepieciešams tā faktiskajai darbības nodrošināšanai.
7. Elektroenerģijas Pretendentam ir jābūt noslēgtam līgumam ar elektroenerģijas sistēmas operatoru, kura tīklam ir pieslēgtas Pasūtītāja elektroietaises.
8. Pretendents informē sistēmas operatoru par noslēgto elektroenerģijas tirdzniecības līgumu normatīvajos aktos noteiktajā kārtībā.
9. Pretendents nodrošina elektroenerģijas tirdzniecību atbilstoši Latvijas Republikas normatīvajiem aktiem.










2. pielikums
FINANŠU PIEDĀVĀJUMS

Pretendents SIA “AJ Power”, reģ. Nr. 40103780693, piedāvā Saldus novada pašvaldības aģentūrai “Sociālais dienests” šādu elektroenerģijas pārdošanas cenu, kas:
· ietver balansēšanas pakalpojuma cenu;
· ietver visus nodokļus un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem;
· neietver obligāto iepirkumu komponentes un sistēmas pakalpojumu tarifus, ko Pasūtītājs apmaksā saskaņā ar sistēmas operatoru noslēgtā sistēmas pakalpojumu līguma noteikumiem;
· ir derīga 60 (sešdesmit) dienas no piedāvājuma atvēršanas dienas.

	
	Prognozējamais elektroenerģijas patēriņš 24 mēnešiem (kWh)[footnoteRef:1] [1:  Paredzamais elektroenerģijas patēriņš noteikts kā provizorisks lielums, ņemot vērā vēsturiskos elektroenerģijas patēriņa datus un tas var mainīties (palielinātais vai samazināties), ņemot vērā faktisko elektroenerģijas patēriņu.] 

	Cena par 1 kWh,
EUR bez PVN[footnoteRef:2] [2:  Cenas jānorāda ar ne vairāk kā 5 (piecām) cipari aiz komata. Pretendenta piedāvātās cenas ir fiksētas visā līguma izpildes laikā neatkarīgi no elektroenerģijas patēriņa apjoma.] 

	Summa kopā, EUR bez PVN[footnoteRef:3] [3:  Summas jānorāda ar 2 (divām) cipari aiz komata.] 


	
	1
	2
	3 = 1 x 2

	Vienai laika zonai (visas dienas, 24 stundas)
	308 000 kWh
	0.09464
	29 149.12



	Amatpersonas vai pilnvarotās personas paraksts*

*Piezīme: dokumentu rekvizītu “paraksts” neaizpilda, ja dokuments ir sagatavots atbilstoši normatīvajiem aktiem par elektronisko dokumentu noformēšanu.

